CELEX: 52018PC0782
Language: da
Date: 2018-11-28
Title: 

EUROPA-KOMMISSIONEN
            Bruxelles, den 28.11.2018
            COM(2018) 782 final
            2018/0401(NLE)
            Forslag til
            RÅDETS AFGØRELSE
            om Regionsudvalgets sammensætning
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               •Forslagets begrundelse og formål
            
            
               Artikel 305 i traktaten om Den Europæiske Unions funktionsmåde (TEUF) fastsætter, at antallet af medlemmer i Regionsudvalget (i det følgende benævnt "udvalget") ikke må overstige 350. 
            
            
               Indtil Lissabontraktatens ikrafttrædelse var udvalgets sammensætning fastlagt i traktaterne. Efter Lissabontraktatens ikrafttrædelse fastsætter artikel 305, stk. 2, i TEUF, at Rådet med enstemmighed på forslag af Kommissionen vedtager en afgørelse om udvalgets sammensætning.
            
            
               Det skal bemærkes, at i henhold til artikel 300, stk. 5, i TEUF skal reglerne om karakteren af de rådgivende udvalgs sammensætning revideres "med jævne mellemrum af Rådet for at tage hensyn til den økonomiske, sociale og demografiske udvikling i Unionen. Rådet vedtager på forslag af Kommissionen afgørelser herom".
            
            
               Pr. 1. juli 2013 blev udvalgets sammensætning tilpasset i medfør af artikel 24, stk. 1, i akten om Republikken Kroatiens tiltrædelsesvilkår
                  1
               , og i henhold til artikel 24, stk. 2, forhøjedes antallet af udvalgets medlemmer midlertidigt til 353 for at tage hensyn til Kroatiens tiltrædelse. For perioden 2015-2020 vedtog Rådet den 16. december 2014 afgørelsen om Regionsudvalgets sammensætning
                  2
                for ikke at overskride det loft på 350 medlemmer, der er fastlagt i traktaten. Dette førte til, at den estiske, cypriotiske og luxembourgske delegation hver måtte afgive én plads.
            
            
               Udvalgets nuværende mandatperiode udløber den 25. januar 2020. Det er derfor nødvendigt, at Rådet vedtager afgørelsen om udvalgets sammensætning i tide, inden Rådet iværksætter proceduren for udpegelse af udvalgets medlemmer for perioden 2020-2025. 
            
            
               Det Forenede Kongeriges udtræden af Den Europæiske Union den 30. marts 2019 vil føre til 24 ledige pladser i udvalget. 
            
            
               Kommissionen er af den opfattelse, at den nuværende fordeling af pladserne i udvalget så vidt muligt bør bevares, da den er et resultat af flere regeringskonferencer. 
            
            
               Det foreslås derfor, at Estland, Cypern og Luxembourg på ny tildeles de tre pladser, som de mistede i forbindelse med den seneste afgørelse om udvalgets sammensætning, og at lade de resterende ledige pladser indgå i en reserve med henblik på eventuelle fremtidige udvidelser. Som følge heraf vil udvalget for perioden 2020-2025 være sammensat af 329 medlemmer.
            
            
               •Sammenhæng med de gældende regler på samme område
            
            
               
                  Ikke relevant.
               
            
            
               •Sammenhæng med Unionens politik på andre områder
            
            
               Kommissionen vedtager dette forslag samtidig med forslaget om Det Økonomiske og Sociale Udvalgs sammensætning. Paralleliteten med hensyn til fordelingen af pladserne mellem medlemsstaterne i begge udvalg skal opretholdes. 
            
            
               Traktaterne indeholder ingen bestemmelser om, hvordan Det Økonomiske og Sociale Udvalg og Regionsudvalget skal sammensættes inden for rammerne af det maksimale antal på 350 medlemmer. Til forskel herfra er kriterierne for Europa-Parlamentets sammensætning fastsat i artikel 14, stk. 2, i traktaten om Den Europæiske Union. Parlamentet er sammensat af direkte valgte repræsentanter for unionsborgerne, hvorimod udvalget består af repræsentanter for regionale og lokale myndigheder (artikel 300, stk. 3, i TEUF). Det primære hensyn bør derfor være at sikre, at regionale og lokale myndigheder bliver hørt i udvalget, ikke direkte at afspejle medlemsstaternes respektive befolkningers størrelse.
            
            
               I meddelelsen "Nærhedsprincippet og proportionalitetsprincippet: Styrkelse af deres rolle i EU's politiske beslutningsproces"
                  3
                redegøres der for, hvordan det sikres, at lokale og regionale myndigheder og deres organisationer på mere effektiv vis kan engagere sig i udarbejdelsen og gennemførelsen af Unionens politikker, og det påpeges, at Regionsudvalget spiller en vigtig rolle, når det gælder om at fremme denne proces.
            
            
               2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET
            
            
               •Retsgrundlag
            
         
         
            
               Forslaget har hjemmel i artikel 305 i TEUF, som fastsætter, at Rådet træffer afgørelse med enstemmighed om udvalgets sammensætning. 
            
            
               •Nærhedsprincippet (for områder, der ikke er omfattet af enekompetence) 
            
            
               
                  Ikke relevant.
               
            
            
               •Proportionalitetsprincippet
            
            
               
                  Ikke relevant.
               
            
            
               •Valg af retsakt
            
            
               
                  Artikel 305, stk. 2, i TEUF fastsætter, at Rådet med enstemmighed på forslag af Kommissionen vedtager en afgørelse om udvalgets sammensætning.
               
            
            
               3.RESULTATER AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER
            
            
               •Efterfølgende evalueringer/kvalitetskontrol af gældende lovgivning
            
            
               
                  Ikke relevant.
               
            
            
               •Høringer af interesserede parter
            
            
               
                  I forbindelse med udarbejdelsen af nærværende forslag har Kommissionen været i tæt dialog med repræsentanter for medlemsstaterne samt afholdt adskillige møder med dem. Udvalget fremsendte på basis af præsidieafgørelsen af 3. juli 2018
                     4
                   sin anbefaling til Kommissionen om at give tre pladser tilbage til Estland, Cypern og Luxembourg og om ikke at omfordele andre ledige pladser, idet antallet af medlemmer for mandatperioden 2020-2025 fastsættes til 329.
               
            
            
               •Indhentning og brug af ekspertbistand
            
            
               
                  Ikke relevant.
               
            
            
               •Konsekvensanalyse
            
            
               
                  Dette forslag ledsages ikke af en specifik konsekvensanalyse, da det ikke forventes at have bredere væsentlige økonomiske, sociale og miljømæssige virkninger.
               
            
            
               •Målrettet regulering og forenkling
            
            
               
                  Ikke relevant.
               
            
            
               •Grundlæggende rettigheder
            
            
               
                  Ikke relevant.
               
            
         
         
            
               4.VIRKNINGER FOR BUDGETTET
            
            
               
                  Det færre antal pladser som følge af Det Forenede Kongeriges udtræden af Den Europæiske Union kan have en hæmmende virkning for udvalgets samlede budget.
               
            
            
               5.ANDRE FORHOLD
            
            
               •Planer for gennemførelsen og foranstaltninger til overvågning, evaluering og rapportering
            
            
               
                  Ikke relevant.
               
            
            
               •Forklarende dokumenter (for direktiver)
            
            
               
                  Ikke relevant.
               
            
            
               •Ikrafttræden
            
            
               Det foreslås, at Rådet udsætter tidspunktet for, hvornår denne afgørelse anvendes, indtil dagen efter dagen for udløbet af udvalgets nuværende mandatperiode. 
            
            
               2018/0401 (NLE)
            
            
               Forslag til
            
            
               RÅDETS AFGØRELSE
            
            
               om Regionsudvalgets sammensætning
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 305,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)I traktatens artikel 300 fastsættes reglerne for Regionsudvalgets sammensætning. 
            
            
               (2)Ved Rådets afgørelse 2014/930/EU
                  5
                blev Regionsudvalgets sammensætning tilpasset som følge af Kroatiens tiltrædelse. For at rette op på forskellen mellem det maksimale antal medlemmer, der er fastlagt i traktaten, og antallet af medlemmer efter Kroatiens tiltrædelse mistede Estland, Cypern og Luxembourg hver især én plads. 
            
            
               (3)I præamblen til afgørelse 2014/930/EU fastsættes det, at afgørelsen skal revideres i god tid inden den mandatperiode, som udvalget påbegynder i 2020.
            
         
         
            
               (4)Den 3. juli 2018 vedtog Regionsudvalget anbefalinger til Kommissionen og Rådet om udvalgets fremtidige sammensætning
                  6
               .
            
            
               (5)Den nuværende fordeling af pladserne i Regionsudvalget bør så vidt muligt fastholdes, da den er et resultat af flere regeringskonferencer.
            
            
               (6)Det Forenede Kongeriges udtræden af Den Europæiske Union har ført til 24 ledige pladser i udvalget. Balancen i den fordeling af pladser, der eksisterede før vedtagelsen af Rådets afgørelse 2014/930/EU, kan derfor genoprettes —
            
            
               VEDTAGET DENNE AFGØRELSE: 
            
            
               Artikel 1
            
            
               Sammensætningen af Regionsudvalgets medlemmer er følgende:
            
            
               Belgien
                     12
            
            
               Bulgarien
                     12
            
            
               Tjekkiet
                     12
            
            
               Danmark
                     9
            
            
               Tyskland
                     24
            
            
               Estland
                     7
            
            
               Irland
                     9
            
            
               Grækenland
                     12
            
            
               Spanien
                     21
            
            
               Frankrig
                     24
            
            
               Kroatien
                     9
            
            
               Italien
                     24
            
            
               Cypern
                     6
            
            
               Letland
                     7
            
         
         
            
               Litauen
                     9
            
            
               Luxembourg
                     6
            
            
               Ungarn
                     12
            
            
               Malta
                     5
            
            
               Nederlandene
                     12
            
            
               Østrig
                     12
            
            
               Polen
                     21
            
            
               Portugal
                     12
            
            
               Rumænien
                     15
            
            
               Slovenien
                     7
            
            
               Slovakiet
                     9
            
            
               Finland
                     9
            
            
               Sverige
                     12.
            
            
               Artikel 2
            
            
               Denne afgørelse træder i kraft på tyvendedagen efter offentliggørelsen i Den Europæiske Unions Tidende.
            
            
               Den anvendes fra den 26. januar 2020.
            
            
               Artikel 3
            
            
               Denne afgørelse er rettet til medlemsstaterne.
            
            
               Udfærdiget i Bruxelles, den […].
            
            
               
                     På Rådets vegne
               
            
         
         
            
               
                     
               
               
                     Formand
               
            
         
         
            
                  
                     (1)
                  
                        Akt om Republikken Kroatiens tiltrædelsesvilkår samt om tilpasning af traktaten om Den Europæiske Union, traktaten om Den Europæiske Unions funktionsmåde og traktaten om oprettelse af Det Europæiske Atomenergifællesskab (EUT L 112 af 24.4.2012, s. 6).
               
               
                  
                     (2)
                  
                        Rådets afgørelse 2014/930/EU (EUT L 365 af 19.12.2014, s. 143).
               
               
                  
                     (3)
                  
                        COM(2018) 703 final, vedtaget den 23. oktober 2018.
               
               
                  
                     (4)
                  
                        Brev af 27. juli 2018 fra udvalgets formand til Kommissionen.
               
               
                  
                     (5)
                  
                        Rådets afgørelse 2014/930/EU (EUT L 365 af 19.12.2014, s. 143).
               
               
                  
                     (6)
                  
                        Afgørelse af 3. juli 2018 truffet af Regionsudvalgets præsidium.